A4-0167/98

Beslutning om islam og Den Europaeiske Averroes-Dag

Europa-Parlamentet,

* der henviser til forretningsordenens artikel 148,

* der henviser til FN's menneskerettighedserklaering og den europaeiske menneskeretskonvention,

* der henviser til sin beslutning af 30. marts 1984 om oprettelsen af et euro-arabisk universitet for videregaaende studier paa et af de steder i Spanien, hvor den muhamedanske og europaeiske kultur traditionelt moedes ((EFT C 117 af 30.04.1984, s. 165.)),

* der henviser til sluterklaeringerne fra Euro-Middelhavskonferencerne i henholdsvis Barcelona af 28. november 1995 og paa Malta den 16. april 1997,

* der henviser til sin beslutning af 11. oktober 1995 om Den Europaeiske Unions Middelhavspolitik med henblik paa Barcelona-konferencen ((EFT C 287 af 30.10.1995, s. 121.)),

* der henviser til resultatet af hoeringen »Islam og Europa - Faelles interesser«, som afholdtes af Udvalget om Kultur, Ungdom, Uddannelse og Medier den 28. januar 1997,

* der henviser til sin beslutning af 6. maj 1994 om kraenkelser af kvinders frihedsrettigheder og andre grundlaeggende rettigheder ((EFT C 205 af 25.07.1994, s. 489.)),

* der henviser til FN's konvention af 1979 om afskaffelse af alle former for diskrimination imod kvinder (CEDAW),

* der henviser til handlingsplanen fra FN's fjerde kvindekonference i Peking i 1995,

* der henviser til sin beslutning af 9. maj 1996 om Kommissionens meddelelse om racisme, fremmedhad og antisemitisme ((EFT C 152 af 27.05.1996, s. 57.)),

* der henviser til henstilling nr. 1162 (1991) fra Europaraadets Parlamentariske Forsamling og Europaraadets direktiv nr. 465 (1991) om »Den islamiske civilisations bidrag til den europaeiske kultur«,

* der henviser til betaenkning fra Udvalget om Kultur, Ungdom, Uddannelse og Medier og udtalelse fra Udvalget om Kvinders Rettigheder (A4-0167/98),

A. der henviser til, at Europa er kendetegnet ved en samfundsstruktur med mange kulturer, mange etniske befolkningsgrupper og mange religioner, som er en vaesentlig arv og en del af verdensdelens identitet, og at der laegges stor vaegt paa vaerdier som frihed, pluralisme, demokrati og menneskerettigheder samt tolerance, anerkendelse af og respekt for naesten som fastslaaet i den europaeiske menneskeretskonvention og FN's menneskerettighedserklaering,

B. der henviser til, at den islamiske og den vestlige kultur har paavirket og befrugtet hinanden inden for videnskab og kunst,

C. der er bevidst om vigtigheden og noedvendigheden af en harmonisk og fuldstaendig integration af disse befolkningsgrupper i Europa for baade muslimerne og for EU og dens medlemsstater,

D. der henviser til, at navnlig foerstegenerationsindvandrere med en islamisk kulturbaggrund overvejende indgik i en etnisk og national sammenhaeng, som var knyttet til oprindelseslandet, men at de islamiske immigranters efterkommere i stadig hoejere grad kraever fuld anerkendelse baade af deres europaeiske tilhoersforhold, af deres nationale oprindelse og af deres multikulturelle identitet,

E. der henviser til, at det europaeiske samfunds og den islamiske kulturs indbyrdes kendskab er vaesentligt i forbindelse med samarbejdet med landene i den islamiske kulturkreds, isaer i det sydlige Middelhavsomraade,

F. der henviser til, at filosofiske, religioese, kulturelle, etiske og samfundsmaessige vaerdier er faktorer, der kendetegner alle samfundsgrupper,

G. der henviser til, at det er noedvendigt at oege det gensidige kendskab til kulturer og civilisationer i Middelhavsomraadet inden for rammerne af Euro-Middelhavspartnerskabet, der blev etableret i Barcelona i november 1995 og i Malta i april 1997, ved fremme af kulturudveksling og sprogundervisning samt ved at formidle moeder mellem repraesentanterne for de forskellige religioner for dermed at oege den gensidige respekt og skabe grundlag for et samarbejde,

H. der henviser til, at gennemfoerelsen af en faelles politik og foranstaltninger fra EU's side med henblik paa ligestilling af maend og kvinder vil styrke kvindernes afgoerende rolle som fremmende for integrationen, isaer paa de omraader inden for den private og offentlige sfaere, hvor de demokratiske principper tilsidesaettes, og hvor oekonomisk og social tilbagegang foerer til fattigdom og social udstoedelse,

I. der henviser til, at deltagerne i Barcelona-konferencen pegede paa kvindernes afgoerende rolle i forbindelse med udviklingen i Middelhavsomraadet og forpligtede sig til at fremme deres aktive deltagelse paa lige fod i det oekonomiske og sociale liv samt i jobskabelsen,

J. der henviser til, at hoejtideligholdelsen af 800-aarsdagen for Averroes' doed frembyder en gunstig lejlighed til at ivaerksaette de naevnte foranstaltninger og tilvejebringe et nyt grundlag for behandling af problemet,

1. foreslaar, at Kommissionen afholder et symposium i anledning af 800-aarsdagen for Ibn Rushds (Averroes) doed og hans tankers aktualitet;

2. finder det vigtigt at styrke samarbejdet mellem Den Europaeiske Union og Europaraadet i forbindelse med den europaeiske kulturelle dialog med islamiske lande og ikke-statslige demokratiske repraesentanter for den islamiske kultur;

3. understreger noedvendigheden af, at Unionen definerer hovedindholdet i en intensiv og permanent dialog med landene og relevante samfundsgrupper i den islamiske verden med henblik paa at styrke og udvikle alle demokratiske og pluralistiske tendenser, hvor saadanne ikke allerede eksisterer;

4. erklaerer sig paa ny overbevist om, at Euro-Middelhavspartnerskabet paa ingen maade boer begraenses til oekonomiske, sociale eller sikkerhedsmaessige aspekter, men ogsaa boer laegge saerlig vaegt paa de kulturelle aspekter;

5. er af den opfattelse, at maalet med en saadan dialog er anerkendelse af retsstatsprincippet og respekten for menneskerettighederne, hvad der indebaerer en klar adskillelse mellem de statslige love og de religioese forskrifter, hvilket er en ufravigelig forudsaetning for respekt for rettigheder og friheder i et multikulturelt samfund med forskellig etnisk sammensaetning;

6. finder det af afgoerende betydning, at de islamiske lande indleder en reel sekulariserings- og demokratiseringsproces baseret paa borgernes og deres repraesentanters deltagelse og hensyntagen til civilsamfundets interesser og krav, respekten for de grundlaeggende frihedsrettigheder og juridisk og reel ligestilling af maend og kvinder samt sikrer, at de muslimske landes sproglige, religioese og etniske mindretal respekteres i samme udstraekning som de muslimske befolkningsflertals rettigheder;

7. minder om, at man paa verdensbefolkningskonferencen i Kairo og FN's kvindekonference i Peking anerkendte og stillede krav om, at der tages hensyn til kvinders vigtige rolle for samfundets oekonomiske og sociale udvikling, betydningen af deres selvbestemmelse i samfundet paa alle omraader i det offentlige og private liv, deres adgang til uddannelse og efteruddannelse, beskaeftigelse og muligheder for at goere karriere, adgang til sundhed og ret til fysisk sunde omgivelser med henblik paa at garantere kvindens oekonomiske og samfundsmaessige selvstaendighed samt hendes personlige frihed og fysiske integritet;

8. fordoemmer enhver form for diskriminering af kvinder, overgreb mod deres personlige frihed og fysiske integritet i samfundet, naar de paatvinges krav til deres klaededragt, straffes korporligt, udsaettes for seksuel lemlaestelse, udstoedes og betragtes som andenrangspersoner, formenes enhver form for selvstaendighed i aegteskabet og i familien og i samfundet, hindres i deres bestraebelser paa at opnaa integration, diskrimineres paa arbejdspladsen og i hjemmet, og generelt i forbindelse med udoevelsen af deres borgerrettigheder;

9. kraever konsekvent hensyntagen til ligestillingsaspektet som led i den saakaldte mainstreaming af EU's politik paa alle de omraader, som vedroerer samarbejdet med de islamiske lande;

10. tager afstand fra, at en raekke islamiske samfund selv har valgt at udelukke en raekke undervisningsdiscipliner og understreger, at de obligatoriske offentlige undervisningssystemer i medlemsstaterne - som i oevrigt helt uomgaengelige integrations- og indslusningsredskaber - boer respekteres, ligesom princippet om adskillelse af stat og kirke boer gaelde i uddannelsessystemerne;

11. henstiller til Kommissionen

a) at foreslaa programmer med henblik paa at fremme mobiliteten blandt kunstnere og kulturelle beslutningstagere, faelles uddannelsesprogrammer for laerere, journalister og kulturformidlere samt paa at fremme afholdelsen af seminarer paa universiteterne og fremstilling af audiovisuelle samproduktioner;

b) at intensivere sin indsats inden for uddannelse og undervisning inden for rammerne af MEDA-programmet;

c) at udarbejde udviklingsprogrammer for studerende og undervisere inden for rammerne af et samarbejde mellem universiteterne i Europa og i Middelhavsomraadet;

d) at fremme kontakten mellem pressen i Middelhavsomraadet og Den Europaeiske Unions Pressetjeneste og at stoette det faelles mediefremstoed paa begge sider af Middelhavet;

e) at undersoege, hvordan kvindernes stilling - i betragtning af disses vaesentlige betydning for den sociale og oekonomiske udvikling - og deres politiske, oekonomiske, samfundsmaessige og kulturelle udfoldelsesmuligheder varigt kan styrkes og sikres med henblik paa ligestilling i de muslimske samfund, og hvordan de noedvendige foranstaltninger kan ivaerksaettes og fremmes som led i samarbejdet med de muslimske lande;

f) aktivt at fremme oprettelse paa et egnet sted i Den Europaeiske Union af et euro-arabisk universitet, som ud over undervisning og forskning i relevante emner skal bidrage til tilvejebringelse af en moderne, selvkritisk og liberal europaeisk islam paa grundlag af islams vaerdier og metoder (»ijtihad«);

12. opfordrer Den Europaeiske Unions medlemsstater til

a) at opprioritere og oege kendskabet til Middelhavsomraadets kultur og civilisation i laereplanerne;

b) at lette de islamiske samfunds muligheder for at komme til orde i de offentlige kommunikationsmidler paa samme vilkaar som de oevrige religioese trosretninger og med samme respekt for principperne om demokrati og gensidig tolerance, forudsat at de respekterer adskillelsen mellem de verdslige og aandelige myndigheder;

c) at stoette imamernes og andre religioese lederes faglige og videnskabelige uddannelse;

d) at undersoege mulighederne for at stille hensigtsmaessige steder og faciliteter til udoevelse af religions- og begravelsesceremonier og til begravelser til raadighed for den muslimske befolkningsdel;

e) at fremme undervisning i arabisk som et levende sprog for effektivt at styrke forskning og undervisning i islamisk kultur, historie, politik og samfundsforhold paa de europaeiske universiteter;

13. paalaegger sin formand at sende denne beslutning til Raadet, Kommissionen, medlemsstaternes regeringer og parlamenter, regeringerne i tredjelande med Euro-Middelhavspartnerskabsaftaler, Europaraadet og UNESCO.